Onverwagte steun vir Tina Nuus
• Nuus • Onverwagte steun vir Tina Onverwagte steun vir Tina Deur THEUNS BOTHA
Mnr. Claude Möller
’n Bekende strateeg sê Minister Tina Joemat-Pettersson het die landbou se ondersteuning nodig, en nie al die kritiek nie.
Die druk waaronder me. Tina Joemat-Pettersson, Minister van Landbou, Bosbou en Visserye, verkeer is ongelooflik groot en dit is bykans ondenkbaar hoe sy onder dié moeilike omstandighede kapasiteit moet bou, sê mnr. Claude Möller, ’n onafhanklike kommunikasiestrateeg.
Möller, wat die afgelope twee weke die hoofspreker was op ’n wysreis (road show) wat deur die Oos-Kaapse RPO en NWKV in die provinsie gereël is, het gesê sy het eerder die ondersteuning nodig van ’n breë basis mense. “Luister jy na haar toesprake is dit duidelik dat sy nêrens wil gaan sónder die breë landbougemeenskap se ondersteuning nie. Maak kyk jy na die gal wat mense byvoorbeeld op blogs oor haar braak, kan jy nie anders as om haar jammer te kry vir die skaakmat-posisie waarin sy haarself bevind nie. Bring my die man wat oor Tina kla en ek wys jou die man wat ook oor die weer ongelukkig is,” het Möller aan Landbouweekblad gesê.
Hy het benadruk dat die landbou sentraal tot die toekoms van die land is. “Die sektor is groter as boere en hulle bedieningstrukture. Landbou is vandag deel van elke aspek van die lewe. Daar is niemand wie se lewe nié daardeur geraak word nie. Dit is ’n organisme in beweging, nie nét ’n organisasie nie.”
Hy meen dat landbou en politiek ook nie vanmekaar geskei behoort te word nie. Hy het die onlangse opmerking van mnr. Gwede Mantashe, sekretaris-generaal van die ANC, tydens die Standard Bank Imbizo, dat die beeld van die landbou van ’n sosiale sektor, na een waar dit as ekonomiese sektor gesien word, as waterskeidende denksprong by die Regering bestempel. “Trouens, dit kan met mnr. Harold MacMillan se ‘Winde van Verandering’ en PW Botha se ‘Rubicon’-toesprake vergelyk word. Dit skep die ideale geleentheid om dialoog met die regering voort te sit,” het Möller bygevoeg.
2012/10/29 06:51:23 PM
Mnr Moller, ons wil graag die Minister ondersteun maar word telkemale teleurgestel deur haar swak department en foute deur die Minister.
2012/10/30 08:21:34 AM
Ek verstaan wat Claude Moller probeer oordra... Geen minister of mens of landbou produsent kan optimaal funksioneer as hy slegs kritiek kry en geen ondersteuning nie. Daarmee kan min mense stry...? Die sleutel tot spanwerk in die Landbou is goeie kommunikasie - en dit begin by die Minister van Landbou. Die hele land en veral die platteland kan baat by boere se kundigheid. Meeste boere is bereid om te help as hulle om raad en hulp gevra word.
Die politieke ontleder Herald Pakendorf het eenkeer aanbeveel dat die plaaslike regerings (Munisipaliteite) van boere se kundigheid gebruikmaak om beter dienslewering in die platterland te bewerkstellig. Minister Tina kan ook daarby baat vind om beter met boere te kommunikeer...!
2012/10/30 10:20:44 AM
Ek stem saam, die agbare Minister het n bittere stryd. Sy besef die waarde van Landbou, en die politieke bedeling moet nog die verskil verstaan tussen wat hulle as "boere" dienlik sien, en werklike boere (landbouers). Die stigma wat die politiek aan "boere" in die verlede geheg het, kan slegs verander as mens deur n nuwe bril kyk na die waarde van Landbou, iets wat die Minister reggekry het na die demokratiese stelsel ingebring is .Om die agterstand in te haal aan die skade in Landbou, gaan nog n dekade neem, as ESKOM en dieselpryse nie afkom nie. butch
2012/10/30 10:53:01 AM
Dis nou suier gestel - Gerdie - ek beaam - hulle kan nie alles op skinkbord wil he wil daai vergoeding wat hulle ontvang - bowendien is hulle veronderstel om DIENAARS VAN DIE VOLK TE WEES en of arrogansie telekmale strook nie daarmee - hulle hou hulle voltuds besig om te kyk waarmee hulle kan wegkom, in plaas van om die hand aan die ploeg te slaan